CELEX: 32020D1072
Language: lt
Date: 1594857600000
Title: Politinio ir saugumo komiteto sprendimas (BUSP) 2020/1072 2020 m. liepos 16 d. dėl Europos Sąjungos karinės misijos siekiant prisidėti prie Somalio saugumo pajėgų mokymo (EUTM Somalia) ES misijos pajėgų vado skyrimo ir kuriuo panaikinamas Sprendimas (BUSP) 2019/1264 (EUTM Somalia/1/2020)

21.7.2020   
               
               
                  LT
               
               
                  Europos Sąjungos oficialusis leidinys
               
               
                  L 234/18
               
            
         POLITINIO IR SAUGUMO KOMITETO SPRENDIMAS (BUSP) 2020/1072
         2020 m. liepos 16 d.
         dėl Europos Sąjungos karinės misijos siekiant prisidėti prie Somalio saugumo pajėgų mokymo (EUTM Somalia) ES misijos pajėgų vado skyrimo ir kuriuo panaikinamas Sprendimas (BUSP) 2019/1264 (EUTM Somalia/1/2020)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnį,
         atsižvelgdamas į 2010 m. vasario 15 d. Tarybos sprendimą 2010/96/BUSP dėl Europos Sąjungos karinės misijos siekiant prisidėti prie Somalio saugumo pajėgų mokymo (1), ypač į jo 5 straipsnį,
         kadangi:
         
                     (1)
                  
                  
                     vadovaudamasi Sprendimo 2010/96/BUSP 5 straipsnio 1 dalimi, Taryba įgaliojo Politinį ir saugumo komitetą (toliau – PSK) pagal Europos Sąjungos sutarties 38 straipsnį priimti atitinkamus sprendimus siekiant vykdyti Europos Sąjungos karinės misijos siekiant prisidėti prie Somalio saugumo pajėgų mokymo (EUTM Somalia) politinę kontrolę ir strateginį vadovavimą jai, įskaitant sprendimus skirti vėlesnius ES misijos pajėgų vadus;
                  
               
                     (2)
                  
                  
                     Tarybos sprendimu (BUSP) 2017/971 (2) buvo iš dalies pakeista EUTM Somalia vadovavimo grandinė;
                  
               
                     (3)
                  
                  
                     2019 m. liepos 23 d. PSK priėmė Sprendimą (BUSP) 2019/1264 (3), kuriuo EUTM Somalia ES misijos pajėgų vadu paskirtas brigados generolas Antonello DE SIO;
                  
               
                     (4)
                  
                  
                     2020 m. birželio 26 d. Karinių misijų planavimo ir vykdymo centro direktorius pasiūlė EUTM Somalia ES misijos pajėgų vadu skirti brigados generolą Fabiano ZINZONE, kuris nuo 2020 m. rugpjūčio 9 d. pakeistų brigados generolą Antonello DE SIO;
                  
               
                     (5)
                  
                  
                     2020 m. liepos 1 d. ES karinis komitetas sutiko rekomenduoti PSK patvirtinti šį pasiūlymą;
                  
               
                     (6)
                  
                  
                     turėtų būti priimtas sprendimas dėl brigados generolo Fabiano ZINZONE paskyrimo. Sprendimas (BUSP) 2019/1264 turėtų būti panaikintas;
                  
               
                     (7)
                  
                  
                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus. Todėl Danija nedalyvauja priimant šį sprendimą ir jis nėra jai privalomas ar taikomas,
                  
               PRIĖMĖ ŠĮ SPRENDIMĄ:
         
            1 straipsnis
            Brigados generolas Fabiano ZINZONE skiriamas Europos Sąjungos karinės misijos siekiant prisidėti prie Somalio saugumo pajėgų mokymo (EUTM Somalia) ES misijos pajėgų vadu nuo 2020 m. rugpjūčio 9 d.
         
         
            2 straipsnis
            Sprendimas (BUSP) 2019/1264 panaikinamas nuo 2020 m. rugpjūčio 9 d.
         
         
            3 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. liepos 16 d.
            
               
                  Politinio ir saugumo komiteto vardu
               
               
                  Pirmininkė
               
               S. FROM-EMMESBERGER
            
         
         
            (1)  OL L 44, 2010 2 19, p. 16.
         
            (2)  2017 m. birželio 8 d. Tarybos sprendimas (BUSP) 2017/971, kuriuo nustatoma vykdymo įgaliojimų neturinčių ES karinių BSGP misijų planavimo ir vykdymo tvarka ir iš dalies keičiami sprendimai 2010/96/BUSP dėl Europos Sąjungos karinės misijos siekiant prisidėti prie Somalio saugumo pajėgų mokymo, 2013/34/BUSP dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ir (BUSP) 2016/610 dėl Europos Sąjungos BSGP karinės mokymo misijos Centrinės Afrikos Respublikoje (EUTM RCA) (OL L 146, 2017 6 9, p. 133).
         
            (3)  2019 m. liepos 23 d. Politinio ir saugumo komiteto sprendimas (BUSP) 2019/1264 dėl Europos Sąjungos karinės misijos siekiant prisidėti prie Somalio saugumo pajėgų mokymo (EUTM Somalia) ES misijos pajėgų vado skyrimo (EUTM Somalia/1/2019) (OL L 199, 2019 7 26, p. 6).